**ДОГОВОР**

**ЗА ДОСТАВКА НА ДИСКОВ МАСИВ**

№................................................/.......................2020 г.

Днес, …............. 2020 г, в гр. София,

На основание чл.194, ал.1 от ЗОП и утвърден от началника на Военно-географска служба протокол № …………………………….. за определяне на изпълнител в процедура за възлагане на обществена поръчка с предмет „Доставка на дисков масив“ се сключи настоящият договор между:

1. Военно-географската служба /ВГС/, със седалище и адрес на управление: гр. София, бул.”Тотлебен” 34, Булстат 129010214, представляванa от началника на ВГС – Иван Христов Инковски, наричанa по-долу за краткост ВЪЗЛОЖИТЕЛ, от една страна

и

2. ………………….. със седалище и адрес на управление: …………………..…….., ЕИК ………….., управлявано и представлявано от ………………………. в качеството на ………., наричано по-долу за краткост ИЗПЪЛНИТЕЛ, от друга страна.

 Страните се договориха за следното:

I. ПРЕДМЕТ НА ДОГОВОРА. СРОК И МЯСТО ЗА ИЗПЪЛНЕНИЕ.

Чл. 1. С настоящия договор ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава да достави ………………..……………………, , наричани по-нататък „стока”, съгласно Технически спецификации на Възложителя с № ДОП - 9/2020 г. , Техническо и Ценово предложение на ИЗПЪЛНИТЕЛЯ, представляващи неразделна част от настоящия договор.

Чл. 2. ИЗПЪЛНИТЕЛЯТ доставя стоката на адрес:

 град Троян, ул.”Христо Цонковски” № 1

Чл. 3. (1) Изпълнението на доставката се удостоверява с приемо-предавателен протокол, подписан от представители на двете страни в деня на предаване на стоката.

 (2) С подписването на приемо-предавателeн протокол ИЗПЪЛНИТЕЛЯТ прехвърля на ВЪЗЛОЖИТЕЛЯ собствеността на описаната в протокола стока.

Чл. 4. ИЗПЪЛНИТЕЛЯТ се задължава да изпълни предмета на договора в срок до 60 календарни дни, считано от датата на регистриране на договора в деловодната система на ВЪЗЛОЖИТЕЛЯ.

II. ЦЕНИ, НАЧИН НА ПЛАЩАНЕ

Чл. 5. Цената на договора е ……….. (…………………..) лева с включено ДДС или ……….. (…………………..) лева без ДДС.

Чл. 6. Цената включва стойност, застраховка и всички разходи по изпълнението, в т.ч. транспорт, организация, такси, и др., както и печалба за ИЗПЪЛНИТЕЛЯ и не подлежи на изменение.

Чл. 7. (1) ВЪЗЛОЖИТЕЛЯТ заплаща 100 % сумата, цитирана в чл. 5, в срок до 30 календарни дни след подписване на приемо-предавателния протокол по чл. 3.

 (2) Плащането ще се извърши по банков път, срещу издадена от ИЗПЪЛНИТЕЛЯ фактура, по следната посочена от него банкова сметка:

Банка:

IBAN:

BIC:

III. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 8. ИЗПЪЛНИТЕЛЯТ има право да получи уговореното възнаграждение в размера и срока, посочен в раздел II от договора.

Чл. 9. ИЗПЪЛНИТЕЛЯТ се задължава:

 1. да изпълни задълженията си по предмета на договора с грижата на добър търговец;

 2. да уведоми ВЪЗЛОЖИТЕЛЯ за датата на доставка на стоката на договора;

 3. да поеме разходите по транспортирането на стоката до мястото по чл.2;

 4. да осигури време за преглеждане на стоката за съответствие с техническото задание и офертата и за други недостатъци;

 5. да уведоми своевременно ВЪЗЛОЖИТЕЛЯ в случай, че възникнат непреодолими затруднения, които могат да забавят или осуетят точното изпълнение на договора;

Чл. 10. В случай, че ВЪЗЛОЖИТЕЛЯТ направи възражения съгласно чл.11, т.2, ИЗПЪЛНИТЕЛЯТ се задължава в 10 дневен срок да замени стоката или да отстрани нередовността.

IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 11. ВЪЗЛОЖИТЕЛЯТ има право да:

 1. получи в срок и с уговореното качество стоката, предмет на договора.

 2. да прегледа стоката при получаването ѝ, и ако има възражения незабавно да уведоми насрещната страна;

 3. да откаже да приеме доставената стока, ако не е придружена от изискваната документация съгласно Техническата спецификация.

Чл. 12. ВЪЗЛОЖИТЕЛЯТ се задължава да:

 1. осигури необходимите условия за изпълнението на предмета на договора, след уведомление от страна на ИЗПЪЛНИТЕЛЯ;

 2. плати уговорената цена в срок;

 3. оказва необходимото съдействие за преодоляване на възникнали трудности при изпълнение на договора.

V. ПРЕДАВАНЕ И ПРИЕМАНЕ НА ИЗПЪЛНЕНИЕТО. ГАРАНЦИОННИ СРОКОВЕ

Чл. 13. (1) Приемането на изпълнението се осъществява на мястото на доставяне, от представител/и на ВЪЗЛОЖИТЕЛЯ.

(2) ИЗПЪЛНИТЕЛЯТ и представител на ВЪЗЛОЖИТЕЛЯ подписват приемо-предавателен протокол за извършената доставка.

(3) ИЗПЪЛНИТЕЛЯТ осигурява за своя сметка товаро-разтоварните дейности и транспорта по доставката до мястото на изпълнение. ИЗПЪЛНИТЕЛЯТ осигурява за своя сметка товаро-разтоварните дейности и транспорта и в случаите на гаранционно обслужване/рекламация, съгласно посоченото в Техническата спецификация.

Чл. 14. ВЪЗЛОЖИТЕЛЯТ има право да откаже да приеме стоката, ако открие съществени недостатъци. Недостатъците се отстраняват от ИЗПЪЛНИТЕЛЯ за негова сметка.

Чл. 15. ИЗПЪЛНИТЕЛЯТ е длъжен по време на гаранционния срок да отстранява за своя сметка всички дефекти и повреди, установени от ВЪЗЛОЖИТЕЛЯ посредством двустранно подписани констативни протоколи. В констативните протоколи се посочва срока за отстраняване на дефекти и повреди за сметка на ИЗПЪЛНИТЕЛЯ.

Чл. 16. (1) Гаранционният срок на доставените по договора стоки е съгласно посоченото в Техническо предложение на ИЗПЪЛНИТЕЛЯ.

(2) Гаранционният срок, даден от ИЗПЪЛНИТЕЛЯ, започва да тече от датата на подписването на приемо-предавателен протокол за доставката.

(3) При рекламация ИЗПЪЛНИТЕЛЯТ е длъжен да извърши диагностика/констатация при възникнал проблем в рамките до 3 (три) работни дни, а за отстраняване на проблема и възстановяване нормалното функциониране на устройството до 20 (двадесет) работни дни.

(4) Гаранционният срок спира да тече от момента на предявяване на рекламацията до нейното отстраняване.

Чл. 17. ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:

 а) некомплектност на устройството и явни недостатъци;

 б) качество (скрити недостатъци);

 - при доставяне на устройството не от договорения вид, посочен в техническата спецификация;

 - при констатиране на дефекти при употребата на устройството.

 в) рекламации за явни недостатъци на устройството се правят от ВЪЗЛОЖИТЕЛЯ, в момента на предаването им, за което се съставя протокол, подписан и от двете страни;

 г) рекламации за скрити недостатъци на устройството се правят от ВЪЗЛОЖИТЕЛЯ през целия гаранционен срок на доставеното устройство;

 д) ВЪЗЛОЖИТЕЛЯТ е длъжен да уведоми писмено или чрез електронна поща ИЗПЪЛНИТЕЛЯ за установените дефекти в 10 (десет) дневен срок от констатирането им;

 е) В рекламациите се посочва номерът на договора, основанието за рекламация и конкретното искане на ВЪЗЛОЖИТЕЛЯ;

VI. НЕИЗПЪЛНЕНИЕ И НЕУСТОЙКИ

 Чл. 19. При забавено изпълнение на задължения по Договора от страна на ИЗПЪЛНИТЕЛЯ, същият заплаща на ВЪЗЛОЖИТЕЛЯ неустойка в размер на 0.5 % (пет на сто) от цената по чл.3 за всеки просрочен ден, но не повече от 20% (двадесет на сто).

 Чл. 20. При забава на ВЪЗЛОЖИТЕЛЯ за изпълнение на задълженията му за плащане по Договора, същият заплаща на ИЗПЪЛНИТЕЛЯ неустойка в размер на законната лихва върху неизплатената в срок сума, за всеки просрочен ден.

 Чл. 21. При забава на доставката по настоящия договор, продължила повече от 14 дни, ВЪЗЛОЖИТЕЛЯТ има право да прекрати настоящия Договор, като даде на ИЗПЪЛНИТЕЛЯ двудневен срок за изпълнение. В този случай ВЪЗЛОЖИТЕЛЯТ има право на неустойка равна на 20 % двадесет на сто от цената по чл.3

 Чл. 20. ВЪЗЛОЖИТЕЛЯТ може да претендира обезщетение за нанесени вреди и пропуснати ползи по общия ред, независимо от начислените неустойки.

 Чл. 21. Неустойките се заплащат незабавно, при поискване от ВЪЗЛОЖИТЕЛЯ, по следната банкова сметка: **BG08UNCR70003120256738**.

VII. ПРЕКРАТЯВАНЕ

Чл. 22. Договорът се прекратява:

1. с изпълнението на задълженията по него

2. в случаите изброени в чл.118, ал.1 от ЗОП

3. с писмено уведомление от страна на ВЪЗЛОЖИТЕЛЯ при забава от страна на ИЗПЪЛНИТЕЛЯ с повече от 14 дни.

VIII. ДРУГИ РАЗПОРЕДБИ

Чл. 23. (1) Страните по настоящия договор не могат да го изменят, освен в случаите по чл. 116 от ЗОП, като промените се извършват само под формата на писмен анекс, подписан от двете страни.

(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: гр. София, бул. „Тотлебен“ 34

Тел.: 02 9224177

Факс: 02 9224181

E-mail: mgs@armf.bg

Лице за контакт: подп. Кирил Костадинов

2. За ИЗПЪЛНИТЕЛЯ:

Адрес за кореспонденция:

Тел.:

Факс:

e-mail:

Лице за контакт:

Чл. 24. Промяна в адреса или банковата сметка на ИЗПЪЛНИТЕЛЯ се извършва по силата на уведомително писмо, отправено от него до ВЪЗЛОЖИТЕЛЯ.

Чл. 25. Страните по настоящия договор ще решават възникналите спорове, относно изпълнението му, чрез споразумение, а когато това се окаже невъзможно ще отнесат спора до компетентния български съд.

Настоящият договор се подписа в два еднообразни екземпляра - един за ИЗПЪЛНИТЕЛЯ и един за ВЪЗЛОЖИТЕЛЯ.

Неразделна част от договора са:

1. Техническа спецификации на Възложителя № ДОП-9/2020г - …. (…..) листа, некласифицирана информация;

3. Техническо предложение на Изпълнителя - …… (…..) листа, некласифицирана информация;

4. Ценово предложение на Изпълнителя - … (….) листа, некласифицирана информация;

ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

 НАЧАЛНИК НА ВОЕННО-

 ГЕОГРАФСКА СЛУЖБА

 ПОЛКОВНИК ИВАН ИНКОВСКИ

 ЛИЦЕ, ОТГОВОРНО ЗА

 СЧЕТОВОДНИТЕ ЗАПИСВАНИЯ: